
Vēršam uzmanību, ka koordinātu sistēmas modernizācija un līdz ar to Noteikumu projekta tālāku virzība ir pretrunā ar citu valstī īstenoto politikas virzienu - administratīvā sloga mazināšanai nekustamo īpašumu attīstīšanas jomā, jo tiek skartas mērniecības un būvniecības jomas.
Izskatot Noteikumu projekt nav skaidrs vai jaunā koordinātu sistēma tiks ieviesta pirms veikti atbilstoši grozījumi ar mērniecību, būvniecību saistītajos normatīvajos aktos, kā arī pastāv citi neskaidri jautājumi saistībā ar modernizētās koordinātu sistēmas praktisko īstenošanu pašvaldību, mērnieku, nekustamā īpašuma attīstītāju darbā. Kāda programmatūra vai rīks tiks izstrādāts koordinātu maiņai un kā tiks konvertēti CAD plāni, kas nav datu uzturētāju ADTI planšetes? Kā tiks konvertēti punktu mākoņi un kā koordinātu modernizācija ietekmēs ĢIS vidi? Vai koordinātu konvertācijas rīks būs pieejams ik vienam mērniecībā un būvniecībā iesaistītam speciālistam?  
Ņemot vērā iepriekš minēto, aicinām atlikt koordinātu sistēmas modernizāciju līdz normatīvā regulējuma sakārtošanai un vadlīniju izstrādei.

